Drie vas oor onwettige lisensiesArgieffoto Die Valke se teenkorrupsie-eenheid het Mphikeleli Maqekeza (30) in hegtenis geneem nadat inligting ontvang is hy werf na bewering kliënte aan wie die verkeersbeamptes dan glo onwettig leerling- en bestuurslisensies verkoop het. Die twee verkeersbeamptes, Nomonde Mangesi (38) en Nonceba Matsinya (52), is Dinsdag by die bestuurslisensietoetssentrum van die Nyandeni-munisipaliteit se verkeersdepartement in hegtenis geneem. Die Valke het tydens die inhegtenisnemings onder meer op voltooide aansoekvorms in een van die beamptes se privaatvoertuig beslag gelê. Die verdagtes se saak is tot 1 Augustus uitgestel, wanneer hulle om borgtog sal aansoek doen. Hulle bly in aanhouding.